GRIN প্রচারাভিযান

**গ্রিন ক্যাম্পেইন** অর্থাৎ **গ্লোবাল রেসপেক্ট ইন এডুকেশন**, একটি অলাভজনক সংগঠন এবং প্রচারমূলক দল যারা লেসবিয়ান, গে, উভকামী, ট্রান্সজেন্ডার এবং কুইয়ার ( এলজিবিটিকিউ ) মানুষদের শিক্ষা, সামাজিক অধিকার ও রাজনৈতিক সমতার জন্য প্রচারণ চালায়।  এটি শিক্ষা প্রতিষ্ঠানে যৌন অভিমুখিতা ও লিঙ্গ পরিচ্যের উপর ভিত্তি এলজিবিটিকিউ শিক্ষার্থীদের উপর বৈষম্য, হয়রানি এবং গুন্ডামি বন্ধ করার প্রচেষ্টায় কর্মরত।  মার্কিন যুক্তরাষ্ট্রের বাইরে শুরু হওয়া এটিই প্রথম উদ্যোগ যা শিক্ষার্থীদের দ্বারা পরিচালিত এবং চেতনভাবে আন্তর্জাতিক প্রকল্প হিসেবে প্রতিষ্ঠা পেয়েছে। 

*গ্রিন ক্যাম্পেইন* একটি সৃজনশীল ও সচেতনতা-ভিত্তিক উদ্যোগ যেখানে প্রতিবাদের ভাষা হিসাবে জনপ্রিয় আলোকচিত্র বা ছবিকে হাতিয়ার করা হয়েছে। এই আলোকচিত্র-ভিত্তিক প্রতিবাদ *রেসপেক্ট* নামে পরিচিত হয়। এই প্রতিবাদের মূল উদ্দেশ্য ছিল সকল শিক্ষামূলক প্রতিষ্ঠানে এমন পরিবেশ গড়ে তুলতে সাহায্য করা যেখানে লিঙ্গ পরিচয় নির্বিশেষে সকল মানুষকে যোগ্য সম্মান দেওয়া হবে।  প্রতিবাদের প্রতীক-স্বরূপ যে বিখ্যাত ছবিটি তারা ব্যবহার করে সেখানে দেখা যাচ্ছে যে, সাদা রঙের পটভূমির সামনে কিছু মানুষজন রংধনু রঙের পোশাক পরে দাড়িয়ে আছে (রংধনু রং হল এলজিবিটিকিউ সম্প্রদায়ের সম্মান্সূচক প্রতীক) এবং তাদের মুখে গর্বের পতাকার রঙে *রেসপেক্ট* বা সম্মান শব্দটি লেখা আছে। ২০১০ সালের ২৯শে অক্টোবর  তারিখে বেডেলস স্কুলের ছাত্রী ক্লডিয়া হোয়াইটের উদ্যোগে এই অভিনব প্রচারনা উদ্যোগের সূচনা হয়।  *রেসপেক্ট*  প্রচারণার সকল আলোকচিত্র সম্পর্কিত ওয়েবসাইট, ফেসবুক এবং ফ্লিকারে প্রকাশ করা হয়। ওয়েবসাইটটি অনলাইন মাধ্যমে প্রকাশিত হওয়ার এক সপ্তাহের মধ্যেই টুইটারের মতো সামাজিক গনমাধ্যমে এটি বিপুল জনপ্রিয়তা লাভ করেছে। &#x5B; *[[উইকিপিডিয়া:নির্ভরযোগ্য উৎস|<span title="The material near this tag may rely on an unreliable source. (April 2011)">অবিশ্বস্ত উৎস?</span>]]* &#x5D;

## ইতিহাস
গ্রিন ক্যাম্পেইন শুরু হয়েছিল একাধিক অপ্রাপ্তবয়স্ক, বিশেষ করে এলজিবিটিকিউ তরুণদের আত্মহত্যার ঘটনার প্রতিক্রিয়াস্বরূপ, যেগুলোর পেছনের মূল কারন ছিল সামাজিক নিপীড়ন দায়ী। এর মধ্যে টাইলার ক্লেমেন্টির আত্মহত্যা ছিল বিশেষভাবে প্রচারিত ও আলোচিত ঘটনা।  এই ক্যাম্পেইন ছিল যুক্তরাজ্য ও যুক্তরাষ্ট্রের স্বেচ্ছাসেবী ও সমাজকর্মীদের একটি মিলিত উদ্যোগ।  এই ক্যাম্পেইনের অন্যতম লক্ষ্য ছিল স্কুল ও কলেজের মতো শিক্ষাপ্রতিষ্ঠানগুলোতে বৈচিত্র্য ও সহনশীলতার সংস্কৃতি গড়ে তোলা, এবং যৌন পরিচয় বা লিঙ্গ অভিব্যক্তির ভিত্তিতে হওয়া নিপীড়নের বিরুদ্ধে শিক্ষার্থীদের অধিকার ও নিরাপত্তা নিশ্চিত করা।  *ডে অফ সাইলেন্স, ইট গেটস বেটার প্রজেক্ট* এবং *নো অন এইট*  ইত্যাদি ইতিবাচক প্রকল্পের মতো *গ্রিন ক্যাম্পেইনও* তাদের কাজের মাধ্যমে শিক্ষাক্ষেত্রে লিঙ্গ সচেতনতা প্রচারে উদ্যোগী।

প্রতিবছর ২০ অক্টোবর তারিখে *স্পিরিট ডে* পালিত হয়। এই বার্ষিক উদযাপনের সাথে সমন্বয় সাধন করে গ্রিন ক্যাম্পেন তাদের অনুগামী ও অন্যান্য মানুষদের রংধনু পতাকা বা বেগুনি রঙ ইত্যাদি প্রতীক চিহ্ন ধারন করতে উৎসাহিত করে। 

২০১১ সালে *গ্রিন ক্যাম্পেইনের*  সাথে যুক্ত সদস্যরা যুক্তরাজ্যের শিক্ষানীতিতে সংশোধনী যোগ করার জন্য কাজ শুরু করে। একইসাথে তারা স্কুলে নিপিড়ন বিরোধী ও এলজিবিটি অধিকার সম্পর্কিত পাঠ্যসূচি তৈরি করতে থাকে। তারা যুক্তরাজ্যের কিছু ব্যাবসায়ী সংস্থাকে বাছাই করে তাদের চিঠি লেখে। সংস্থার মত অনুসারে এই সকল সংস্থার কিছু কার্যকলাপে সমকামভীতির লক্ষন দেখা গেছিল। ২০১২ সালের গ্রীষ্মে গ্রিন ক্যাম্পেইন একটি বিশেষ অনুদান পায়, যার মাধ্যমে তারা যুক্তরাষ্ট্রের সান ফ্রান্সিসকো শহরে যায়। সেখানে তারা শিক্ষার্থীদের মধ্যে বৈষম্যভিত্তিক বুলিং সম্পর্কে সচেতনতা তৈরি করার জন্য তাদের তৈরি করার উদ্যোগ নেন এবং *রেসপেক্ট*  আলোকচিত্র প্রচারনাটি কার্যকরভাবে ব্যবহার করেন।  

২০১৩ সালে এই গ্রিন ক্যাম্পেইনের সদস্যরা অক্সফোর্ড ইংরেজি অভিধান এবং মাইক্রোসফ্ট অফিসের অভিধানে ট্রান্সফোবিয়া শব্দটি যুক্ত করার জন্য একটি আবেদন শুরু করে। এই আবেদনটি *চেঞ্জ ডট অর্গ*  নামক ওয়েবসাইটে প্রকাশিত হয়েছিল এবং এই আবেদনের পক্ষে প্রায় ১০,০০০ জন স্বাক্ষর করেছিল। জুন মাসের মধ্যে, মাইক্রোসফট এবং অক্সফোর্ড উভয়ই তাদের অভিধানে *ট্রান্সফোবিয়া* শব্দটি যুক্ত করে। 

## তথ্যসূত্র

বিষয়শ্রেণী:এলজিবিটিকিউ-সম্পর্কিত সংস্থা